Son principis, didec Monipodio, mès totes aguestes que son flors de lavanda vielhes, e tan tengudes, que non i a principiant que non les sàpie, e solet servissen entà quauqu'un que sigue tan blanc que se dèishe aucír de mieja net en baish; mès que se passarà eth temps e mos veiram: qu'assetant sus aguest fondament mieja dotzea de leçons, jo demori, per Diu, que ne gesseratz oficiau famós, e, autanplan mèstre.